CELEX: 62012CN0010
Language: lv
Date: 2012-01-05 00:00:00
Title: Lieta C-10/12 P: Apelācijas sūdzība, ko par Vispārējās tiesas (otrā palāta) 2011. gada 25. oktobra spriedumu lietā T-192/08 Transnational Company “Kazchrome ” AO, ENRC Marketing AG /Eiropas Savienības Padome 2012. gada 5. janvārī iesniedza Transnational Company “Kazchrome ” AO, ENRC Marketing AG

3.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 65/9
            
         Apelācijas sūdzība, ko par Vispārējās tiesas (otrā palāta) 2011. gada 25. oktobra spriedumu lietā T-192/08 Transnational Company“Kazchrome”AO, ENRC Marketing AG/Eiropas Savienības Padome 2012. gada 5. janvārī iesniedza Transnational Company“Kazchrome”AO, ENRC Marketing AG
   
   (Lieta C-10/12 P)
   2012/C 65/18
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējas: Transnational Company “Kazchrome” AO, ENRC Marketing AG (pārstāvji — A. Willems, avocat, S. De Knop, advocate)
   
      Pārējie lietas dalībnieki: Eiropas Savienības Padome, Eiropas Komisija, Euroalliages
   
   
      Apelācijas sūdzības iesniedzēju prasījumi
   
   Apelācijas sūdzības iesniedzēju prasījumu Tiesai ir šādi:
   
               —
            
            
               atcelt Vispārējās tiesas 2011. gada 25. oktobra spriedumu tiktāl, ciktāl Vispārējā tiesa nav atcēlusi apstrīdēto regulu, un tiktāl, ciktāl tā ir piespriedusi apelācijas sūdzības iesniedzējām atlīdzināt tiesāšanās izdevumus saistībā ar tiesvedību Vispārējā tiesā;
            
         
               —
            
            
               pieņemt galīgo lēmumu un atcelt apstrīdēto regulu;
            
         
               —
            
            
               piespriest Padomei atlīdzināt tiesāšanās izdevumus saistībā ar apelācijas tiesvedību un tiesvedību Vispārējā tiesā;
            
         
               —
            
            
               piespriest personām, kas iestājušās lietā, atlīdzināt tiesāšanās izdevumus saistībā ar apelācijas tiesvedību un tiesvedību Vispārējā tiesā.
            
         
      Pamati un galvenie argumenti
   
   Apelācijas sūdzības iesniedzējas apgalvo, ka Vispārējā tiesa:
   
               —
            
            
               esot pieļāvusi kļūdu tiesību piemērošanā, uzskatot, ka iestāžu pieļautie pamatregulas (1) 7. panta 3. punkta pārkāpumi nav pietiekami, lai pamatotu apstrīdētās regulas (2) atcelšanu;
            
         
               —
            
            
               esot pieļāvusi kļūdu tiesību piemērošanā, uzskatot, ka iestādēm nebija pienākuma veikt zaudējumus radošo faktoru, kuri nav imports par dempinga cenām, kopēju analīzi;
            
         
               —
            
            
               esot kļūdaini piespriedusi apelācijas sūdzības iesniedzējām atlīdzināt Padomes un Euroalliages tiesāšanās izdevumus.
            
         
      (1)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV 1996, L 56, 1. lpp.).
   
      (2)  Padomes 2008. gada 25. februāra Regula (EK) Nr. 172/2008, ar ko piemēro galīgo antidempinga maksājumu un galīgi iekasē pagaidu maksājumu, kas noteikts Ķīnas Tautas Republikas, Ēģiptes, Kazahstānas, Bijušās Dienvidslāvijas Maķedonijas Republikas un Krievijas izcelsmes ferosilīcija importam (OV L 55, 6. lpp.).